Document ID: /roh_data/filtered/fineweb-2-filterrobots_roh.jsonl.gz/55479

La polizia da traffic dal chantun survegn ina nov basa. Quai en furma d'in bajetg persistent. Quel vegn construì tar l'access a l'autostrada Cuira sid. La raschun è che la basa da la polizia dal traffic a Cuira e quella a Tusaun vegnan messas ensemen per motivs organisatorics e per motivs dal manaschi. Quai ha communitgà il chantun.
Project en il rom dal «Green Deal»
La regenza ha deliberà la missiva da construcziun. Il project da 9,8 milliuns francs è vegnì lantschà sco project da pilot en il rom da l'uschenumnà «Green Deal» dal chantun. El vegn uschia realisà en il sectur dal construir a moda persistenta.
Il Cussegl grond tracta probablamain la missiva en sia sessiun d'avrigl.